Adaha Beelen

—Beelen admirális, csata közben

Adaha Beelen a Galaktikus Birodalom uralma idején szolgált a Birodalmi 17. Flottában, mint admirális. Beelen az I. Birodalmi Szektor Flotta flottilla admirálisaként szolgált a 72-es Szektorban, vezérhajója pedig a Barbarossa nevű Credus változatú Birodalmi I-es osztályú csillagromboló volt.

A férfinak - bár hadi sikereit jócskán beárnyékolták veszteségek is - nagy megbecsülése volt a Flottában, ugyanis sikertelenségét döntő győzelmekkel ellensúlyozta a csatatéren. A Coruscantról származó admirális BBY 12-ben érkezett a Szektorba, így gyakorlatilag kezdetektől fogva támogatta a Birodalom ügyét.

Korábban heves összetűzésekbe került Ralf Castillon moff-fal a 17. Flotta állapotát érintő kérdések miatt. Tulajdonképpen ennek köszönhette, hogy később is pozícióban tudott maradni, még a Töréspontok után is.

Tagja volt az RBF-nek, később pedig az RBN-nek is.

## **Történet**

### **A kezdetek**

Beelen a Coruscanton született egy nemesi családban. Az apja a Köztársasági Flottában szolgált és ő is nyomdokaiba szándékozott lépni. Gyerekkorában rengeteget olvasott, nagyon érdeklődő volt más kultúrák iránt, azonban legjobban a chissek és a mandaloriak ragadták meg a képzeletét.

Katonai tanulmányait Cosurscanti Tiszti Akadémián kezdte meg, ahol remekül teljesített. Rengeteg barátot szerzett az Akadémián, annak ellenére, hogy lenézték társai a nemesi származása miatt. Később viszont bebizonyította nekik, hogy igenis elég rátermett.

Miután végzett a tanulmányaival egy Consular-osztályú hajón szolgált hadnagyként,később pedig másodtisztként. Tanulmányai elvégzése miatt kapott családjától egy díszes vibropengét is, amit nem nagyon hordott magával.

Főleg a Külső Gyűrűben teljesített szolgálatot.

### **A Klónok Háborúja**

Miután kitört a Klónok Háborúja, Beelent főhadnaggyá léptették elő és egy új típusú Venator-osztályú csillagrombolón kapott helyet.

Első űrcsatája a Christophsison volt, ahol már az első bevetése alkalmával súlyos károkat mértek az ellenségre.

Egyik alkalommal viszont éppen küldetésről tartottak vissza, amikor a Szeparatisák csapást mértek az egyedül hazafelé tartó hajóra. A Venator súlyosan megsérült, de még a kapitány és az elsőtiszt is életveszélyes sebeket kapott. Beelen jött a rangsorban, így ő volt kénytelen átvenni az irányítást. Rögtönzött, kitalálta, hogy áttörik a szeparatista védelmet egy ponton bombázókkal és elmenekülnek mindent hátrahagyva. Bár a terv végül sikerrel zárult, a főhadnagy inkább irodai munkát kért magának.

A háború előrehaladtával azonban kénytelen volt kisebb űrcsatákban és diplomáciai küldetéseken is résztvenni. A Klónháborúk végére kapitány lett. Résztvett Coruscant ostromában is, ahol sikeresen megsemmisített 2 szeparatista hajót.

### **A Birodalom első évei**

A Birodalom korai éveiben parancsnok lett, majd egy Arquitens-osztályú könnyűcirkálóra került, amit a Külső Gyűrűbe vezényeltek a kalózok által jelentett fenyegetés elhárítására. A kalózok ellen remek stratégiát dolgozott ki, többhelyen is elismerték katonai tehetségét és ötleteit. Később katonai szállítóhajókat védelmére és kíséretére vezényelték át.

A Birodalmi Vezérkar később visszahívta a Coruscantra, ahol előléptették sorhajókapitánnyá és áthelyezték egy másik flottába. 2 Arquitens és egy Victory II-es osztályú csillagrombolóból álló hajóhad élére kellett álljon és Koréliára vezényelték.

### **Megérkezés a Szektorba**

BBY 12-ben Beelenből admirális lett, majd a 72-es Szektorba vezényelték.

A cosruscantiak azt a feladatot tűzték ki neki, hogy hozza rendbe a 17. Flottában uralkodó siralmas állapotokat. Emiatt többször is heves szóváltásba keveredett a szektor moffjával, Ralf Castillonnal. Beelen megpróbálta a coruscanti vezetőség segítségét is kérni, de nem járt sikerrel. Éveken keresztül volt arra kényszerítve, hogy az egyre kevesebb hajóból és egyre kevesebb valóban tehetséges tisztből álló flottával felvegye a küzdelmet a kalózok és a lázadók korai akciói ellen.

Próbálkozásai miatt csatlakozott az RBF pártba is, de a korrupt vezetőséget nem érdekelte a flotta ügye.

Végül a Töréspontok után megérkező Drageve nagymoffal és az új vezérkar segítségével végre sikeresen megkezdhette a Flotta korszerűsítését és hadi fejlesztését. Ekkoriban került hozzá a Barbarossa nevű Birodalmi I-es osztályú csillagromboló, amelyet később átépítettek.

A BBY 6-os átszervezések után Beelen az I. Birodalmi Szektor Flotta nevű flottilla admirálisa és vezetője lett.